Тифани Дарвиш

**Тифани Рене Дарвиш** (англиски: *Tiffany Renee Darwish*; родена на 2 октомври 1971), естрадно позната како **Тифани** ― американска пејачка, текстописец, глумица и поранешна тинејџерска икона.

Тифани е родена на 2 октомври 1971 година, во Норволк, предградие на Лос Анџелес.  Нејзините родители се развеле кога таа имала 14 месеци. Татко ѝ имал либанско потекло, а мајка ѝ имала ирско и индијанско потекло. По разводот на нејзините родители таа живеела со нејзиниот татко и завршила средно училиште во Норволк.

Во 1984 година, Тифани потпишала договор за снимање со Џорџ Тобин откако тој претходно ја слушнал како пее на демо-лента. Во 1986 година, таа потпишала договор со кој на Тобин му дала целосна контрола врз нејзината кариера, го сними нејзиниот прв студиски албум и потпишала договор со MCA.

Најпозната е по нејзината преработка на песната „I Think We're Alone Now“, прво снимена од Tommy James and the Shondells во 1967 година. Песната две недели била на прво место на топ-листата ''Billboard'' Hot 100 и била објавена како втор сингл од нејзиниот прв студиски албум *Tiffany*.

Нејзините песни „Could've Been“ и „I Saw Him Standing There“, преработена верзија од песната „I Saw Her Standing There“ од  Битлси, биле издадени веднаш потоа, а „Could've Been“ исто така се искачила на прво место на *Billboard* Hot 100. Благодарение на оригиналната турнеја низ трговски центри, „The Beautiful You: Celebrating The Good Life Shopping Mall Tour '87“, Тифани постигнала финансиски успех; а нејзините синглови и албумот се искачиле на прво место на топ-листите ''Billboard'' Hot 100 и ''Billboard'' 200, соодветно.

Вториот студиски албум на Тифани, *Hold an Old Friend's Hand,* содржел топ-10 сингл, се појавил на *Билборд* 200 во 1988 година и на крајот добил платинест статус. Сепак, не бил успешен како нејзиниот прв албум. Во 1990-тите, Тифани издала уште два албума: *New Inside* (1990) и албумот ексклузивно издаден само во Азија, *Dreams Never Die* (1993); и двата албума не предизвикале позначителен интерес. Во 2000 година Тифани го објавила нејзиниот прв студиски албум по шест години, *The Color of Silence*. Иако албумот бил пофален од музичките критичари, тој не бил прифатен од публиката. Тифани подоцна снимила уште пет студиски албуми, како и два албума со преработени песни од 1980-тите, а истовремено продолжила со турнеи.

Покрај музичките активности, Тифани позирала гола за *[[Playboy]]* и гостувала во неколку реални телевизиски емисии. Таа глумела во неколку хорор и научнофанатастични филмови, како: *Некроза* (2009), *Мега Пирана* (2010) и *Мега Питон против Гатороид* (2011).

## Дискографија

### Студиски албуми

* *Tiffany* (1987)
* *Hold an Old Friend's Hand* (1988)
* *New Inside* (1990)
* *Dreams Never Die* (1993)
* *The Color of Silence* (2000)
* *Dust Off and Dance* (2005)
* *Just Me* (2007)
* *Rose Tattoo* (2011)
* *A Million Miles* (2016)
* *Pieces of Me* (2018)
* *Shadows* (2022)

## Наводи

## Надворешни врски

* 
* 
* 
* 

Категорија:Американски пејачи и пејачки од 21 век
Категорија:Американски пејачи и пејачки од 20 век
Категорија:Американски пејачки од 21 век
Категорија:Американски пејачки од 20 век
Категорија:Пејачи од Калифорнија
Категорија:Американци со ирско потекло
Категорија:Американски поп-пејачки
Категорија:Американски денс музичари
Категорија:Живи луѓе
Категорија:Родени во 1971 година
Категорија:Статии со hCards
Категорија:Статии со краток опис